Reprezentanții Partidului România Mare (PRM) Mureș au anunțat, pe pagina de Facebook a formațiunii politice, numele unor candidați pentru funcția de primar la alegerile locale din iunie 2024, pentru localitățile Ungheni, Cuci și Hodac.
Potrivit sursei citate, candidații anunțați sunt: Anamaria-Mădălina Răduț la Ungheni, Petru-Nicolae Demian la Cuci și Eugen-Cornel Butilcă la Hodac.
"Români, treziți-vă! Nu poți fi român dacă faci parte din partidele dirijate de la Moscova. Partidul România Mare, fidel valorilor naționale românești și spiritului românesc autentic, face apel către români să nu susțină partidele declarate pro-rusești, care acționează în România și care vor distrugerea din interior a acestei țări și închinarea ei țarului de la Kremlin", au transmis reprzentanții PRM Mureș.
(Redacția)